4 ຖືກຂ້າຕາຍ ໃນການໂຈມຕີ ຄ້າຍອະເມຣິກັນ ຢູ່ອັຟການິສຖານ
ພວກຫົວຮຸນແຮງ 4 ຄົນເສຍຊີວິດ ໃນໂຈມຕີ ຄ້າຍທະຫານສະຫະລັດ ໃນພາກເໜືອ ອັຟການິສຖານ
ພວກຫົວຮຸນແຮງປະກອບອາວຸດໃນພາກຕາເວັນອອກສຽງເໜືອຂອງອັຟການິສຖານ ໄດ້ບີບ ຄະນວນລະເບີດໃຫ້ແຕກຂຶ້ນ ໃນຄວາມພະຍາຍາມເພື່ອບຸກເຂົ້າໄປໃນຄ້າຍທະຫານແຫ່ງນຶ່ງ ຂອງສະຫະລັດ ໂຄສົກຂອງຕຳຫຼວດປະຈຳແຂວງກ່າວວ່າ ພວກໂຈມຕີສະຫຼະຊີບ 4 ຄົນ ໄດ້ພະຍາຍາມບຸກ ເຂົ້າໄປໃນຄ້າຍ ໜ່ວຍບູລະນະສ້າງສາປະຈຳແຂວງຂອງສະຫະລັດ ໃນການໂຈມຕີທີ່ແຂວງ Panjshir ໃນຕອນເຊົ້າຂອງວັນເສົາມື້ນີ້ ໂຄສົກກ່າວຕໍ່ໄປວ່າ ພວກຫົວຮຸນແຮງ 3 ຄົນໄດ້ພາກັນຍ່າງເຂົ້າໄປໂຈມຕີ ຂະນະທີ່ອີກຄົນ ນຶ່ງໄດ້ບີບຄະນວນລະເບີດທີ່ຫ້າງໄວ້ເຕັມລົດໃຫ້ແຕກຂຶ້ນ ພວກຕາລີບານໄດ້ອ້າງເອົາຄວາມຮັບຜິດຊອບໃນການໂຈມຕີດັ່ງກ່າວ ທີ່ເຮັດໃຫ້ພວກຫົວ ຮຸນແຮງທັງ 4 ຖືກຂ້າຕາຍແລະຍາມຮັກສາຄວາມສະຫງົບ 2 ຄົນໄດ້ຮັບບາດເຈັບ ໂຄສົກຄົນນຶ່ງຂອງອົງການເນໂຕ້ ໃຫ້ການຢືນຢັນກ່ຽວກັບເຫດຮ້າຍໃນຄັ້ງນີ້ ແລະເວົ້າວ່າບໍ່ ມີຊາວຕ່າງປະເທດໄດ້ຮັບບາດເຈັບແຕ່ປະການໃດ